El la el xe na nota mùxicałe de ła scała diatonega fondamentałe in particołare ła xe ła sesta nota de ła scała majior de Do, ma anca ła prima nota de ła scała minore de La, o sia ła scała minore "fondamentałe", e in xenerałe el xe prexente in tuti i 7 modi de ła scała diatonega fondamentałe. Ła frequensa del la sora el do sentrałe ła xe definia par convension a 440 Hz, vałore stabilìo da ła conferensa internasionałe de Londra del 1939. In precedensa, se uxava de frecuente łe frequense d 432 hertz e 435 Hz, ma, a seconda del posto, del periodo e del tipo de mùxega, el la el podeva variar tra i 390 e 460 Hz : ła prima ła xera ła frequensa del la dopàra in Fransa e a Roma inte el periodo baroco, ła seconda xera el tono da chiesa veneziano inte el XVII secolo. Łe frequense de tute łe altre note łe xe calcołàe a partir dal la. El la el xe de fondamentałe inportansa, parché ła xe ła nota dei . Al de fora dell'anbito mùxicałe, numeroxe aplicasion tecnighe i uxa el la come "frequensa stàndar", cofà el monoscopio de ła RAI e el tono de libaro del tełefono, che all'ocorensa i pòl esar dopàrai cofà diapason. Inte ła notasion in uxo inte i paexi de łéngua inglexe e todésca, el la corisponde a ła nota A.